Révérend père en Dieu ..... et ..... amy, j’ay receu par le porteur de cestes les lettres qu’envoyé m’avez, et avecque la submission que par icelles envoyés à mon très redoubtable seigneur, signée de vostre main, ensemble la cospie des lettres closes que sur ce escrivez à mon dit seigneur, du contenu desquelles choses ......... Sur quoi veillez sçavoir que, veue la submission et autres choses dessus dites, je n’ay point esté d’opinion que ledit porteur présentât vos dites lettres closes à mon dit seigneur, doubtant que de vostre response il ne fût pas content de vous, attendu que par advis et délibération de son conseil il vous a escript et envoyé les articles sur lesquels vous devez faire la dite submission, etc.